gentaiscool/nusaparagraph_topic huggingface dataset:
Mun keur seueur tugas padamelan jeung kateteran, abdi mah sok rada ngarasa stress sabab teu tahan kana tekanan ti ditu ti dieu. Malahan mah sok jadi overthinking kana pagawean nu can anggeus teh. Tah, dina ngahadapi hal nu kieu abdi mah sok ngahajakeun kaluar imah. Biasana cicing heula di kostan sosoranganan bari nyanyanyian sing seubeuh jang copying stress. Tah tuluy abdi sok indit ka tempat nu asri jang nyegerkeun pikiran supaya bisa nenangkeun jeung ngarefresh otak supaya bisa deui ngerjakeun pagawean ku ide jeung semangat nu masih keneh seger. Kadang oge abdi sok ngahajakeun jalan-jalan heula sapopoe supaya ngabangbrangkeun pikiran tina overthinking.

Topic: slice of life
Mipit nyaeta salah sahiji acara adat anu kagiatanna mangrupakeun rangkaian upacara nu dimimitian ti 3 poe saacan ngalaksanakeun ku ngukus jeung nyadiakeun sasajen mangrupa sangu congcot, sirih lengkep, endog hayam, piso leutik, kembang rampai, boeh, jeung menyan. Upacara Mipit nyaeta upacara bubuka atawa pangjajap metik pare di sawah nu bakal dituluykeun ku motong pare nu sejenna di sawah eta. Pare nu mimiti pisan dipotong dina upacara Mipit nyaeta pare nu geus tumuwuh di handap tempat sasajen. Saenggeus pare nu di panen di sawah cukup garing jang ditutu, jadi diayakeun Upacara Nganyaran (mimiti ngadahar hasil panen). Tujuan upacar ieu nyaeta nganuhunkeun ka Batara Tunggal jeung ka karuhun sabab kaberhasilan panen.

Topic: culture & heritage
Ngecas mobil listrik tiasa dilakukeun nyalira di bumi atanapi di stasiun ngecas mobil listrik anu parantos disayogikeun ku pamaréntah. Pikeun ngeusi pinuh mobil listrik di bumi, urang peryogi sahenteuna 17 jam. Samentara éta, urang ngan butuh 3 jam pikeun ngecas mobil listrik di stasion. Nyatana, waktos ieu ogé tiasa digancangan dugi ka 1 jam nalika nganggo pangecas gancang. Léngkah-léngkah ngecas mobil listrik nyaéta, unduh sareng pasang aplikasi Charge.IN sareng angkat ka stasiun pangdeukeutna nganggo aplikasi Charge.IN. Kadua, nganjang ka stasiun ngecas batré mobil listrik pangcaketna. Katilu, pasang gun anu paling cocog sareng jinis mobil listrik urang. Kaopat, make kartu NFC pikeun auténtikasi di titik ngecas mobil listrik. Kalima, ngalakukeun scan QR di stasion sangkan bisa ngeusian kWh pikeun ngecas listrik ka mobil. Kagenep, mayar biaya ngecas mobil listrik ngaliwatan aplikasi LinkAja. Antosan dugi prosés ngecas batré mobil listrik réngsé.

Topic: technology
Salah sahiji kabeungharan Indonesia nyaeta senjata tradisional nu mangrupakeun produk budaya nu aya hubunganna jeung kaayaan hiji masarakat. Salian digunakeun jang nyalindung ti serangan musuh, sanjata tradisional oge digunakeun dina kagiatan tatanen jeung moro. Leuwih tina fungsina, sanjata tradisional ayeuna jadi identitas hiji daerah nu milu ngabeungharkeun khazanah kabudayaan nusantara. Senjata tradisional sacara dominan dikuasai ku lalaki, hal ieu teu leupas tina budaya masarakat nu nganut paham nu ngajadikeun lalaki salaku pamingpin. Hal ieu nu nyieun naha boga senjata teh saolah-olah jadi kawajiban jang lalaki mah. Senjata tradisional kudu dijaga ku sarerea ngarah teu pareumeun obor, komo deui Indonesia teh boga loba rupa-rupa senjata tradisional.

Topic: culture & heritage
Jang bisa jadi tokoh agama atawa penceramah kudu bisa mibogaan elmu anu cukup kanggo materi nu bakal diberekeun ka jamaah. Salaku tokoh agama atawa penceramah oge kudu resep diajar hal-hal nu anyar jang nambahan wawasan dina mawakeun materi. Sabab mindeng loba patarosan nu muncul ti jamaah pas mawakeun materi. Pemilihan materi pas ceramah oge penting ngarah bisa nga antisipasi patarosan naon wae ti jamaah. Soalna pernah pas aya nu ceramah di deukeut kampung urang nu biasana lamun ngadangukeun ceramah teu make patarosan ti jamaah, tapi hiji waktu mah dibuka sesi patarosan anu ditujukeunna ka penceramah. Apek teh penceramah teu bisa ngajawab. Tidinya katinggali materi nu disampaikeun saukur diapalkeun tapi teu ngarti.

Topic: religion
Reni biasa icalan na teh rupi-rupi seblak jeung dahareun nu lada. Biasana icalan di imah jeung di sosial media oge. Tapi pangseueur na mah nu pesen teh tina chat di Whatsapp. Jadi, mimiti teh sagala rupa daganganna diposting ku Reni dina status Whatsapp jeung Facebookna. Tah, rata-rata nu ningalina teh sok langsung order. Diposting na teh unggal poe jeung kadang mah sok dishare oge ka grup nu aya dina Whatsapp. Sadinten teh biasana sok kenging penghasilan rata-rata dua ratus rebu, maksimal kenging lima ratus rebu. Icalan na teh ti jam salapan isuk dugi ka jam lima sore. Mun hoyong dianterkeun teh sok langsung dianterkeun ku Reni.

Topic: business
Peryogi kauninga, dina hal ieu réa pisan béja anu medar yén anggapan yén di stadion éta aya suporter Arema jeung Persebaya atawa Bonek, dimana potensi karusuhan ngabeledug téh malah leuwih gedé lantaran tanding antara dua.
Malahan anu lumangsung di lapang mah para suporter Persebaya henteu hadir atawa meureun datang cicing-cicing. Jadi seuseueurna anu aya di stadion dipinuhan ku suporter Arema.
Inpormasi ieu ngabantah anggapan masarakat umum anu nganggap yén di stadion aya boneka sareng ogé arema. Kuring ogé meunang ieu kusabab warta ieu.
Rekening resmi Arema Indonésia ogé langsung netelakeun lamunan panulis anu nyangka aya kakacoan lantaran para suporter kaceluk kana tandinganana, nepi ka bisa nimbulkeun bentrok komo karugian séjénna.
Abdi oge negeskeun wartos ieu ka rerencangan anu getol ngadukung Persebaya. Ieu respon lugas ti sobat kuring

Topic: sports
Aya sababaraha mangpaat tari Jaipong, nyaeta bisa dipake jang tarian penyambutan tamu-tamu penting atawa dulur nu keur ngalangsungkeun hajat kawin atawa pesta sejen. Bisa oge ngaronjatkeun rasa nasionalisme jeung patriotisme ka generasi ngora saenggesuna ngarah rasa kacintaan kana kabeungaharan seni budaya tradisional Indonesia tetep kajaga alus. Tari jaipong oge bisa dijadikeun salaku ciri kahs atawa pembeda dina tarian tradisional ti daerah sejen, ngarah saha wae ge bisa apal ti daerah atawa provinsi mana tarian eta ku cara ninggali tarianna oge ngadengekeun musikna hungkul. Bisa oge dijadikeun salah sahiji hiburan masarakat ngaliwatan pintonan rahayat atawa dina panggung-panggung hiburan jeung emang aya awalna ngahaja dilakukeun jeung dipintongkeun kanggo ngamumule tari trasidional.

Topic: culture & heritage
Sabulan leuwih gawe di kantor, abdi tos mulai apal naon wae kawajiban kuring, mulai ti kawajiban unggal poe, unggal minggon jeung kawajiban unggal sasih. Abdi oge tos mulai akrab jeung sagala rutinitas sapopoe. Abdi oge tos mulai dekeut sareng rerencangan di kantor, teu jarang oge abdi diajakan ulin sareng rerencagan kantor. Abdi miluan sababaraha kali tapi teu mineng teuing lantaran abdi dipasihan apal ku rerencangan abdi yen sareng rerencangan kantor mah tong dekeut teuing supados tiasa tetep profesional. Intina lamun hoyong milarian rerencangan anyar mah tong di tempat gawe. Lamun dekeut teuing sareng rerencangan di tempat gawe, urang bakal teu negunah lamun aya masalah pagawean. 

Topic: business
Renang oge salah sahiji hobi urang salian ti nyapedah jeung leumpang. Ngan renang mah jarang pisan, aya kana 3-6 bulan sakali. Urang biasana renang di Hotel Oasis Siliwangi, kusabab cai na haneut jeung deuih semi outdoor kitu. Faslitasna oge lengkep jeung beresih, aya kamar bilas, musholla, tempat dahar, tuluy wahana anak-anak, cai na oge haneut beda jeung dinu lain mah. Sakali renang teh mayar 85 rebu, mahal sih tapi sabanding jeung fasilitasna. Lamun hayang leuwih murah bisa daftar member, ngan asa lebar ari jarang renang mah, jadi ngan sakali-kali wae. Peralatan nu ku urang bawa lengkep, mulai ti baju, calana, kacamata, mawa cai herang oge jeung jajanan da sok lapar. Lila na renang biasana 1 jam nepi ka 2 jam.

Topic: leisures
Arurang sakaluarga nginep di hotél anu caket sareng Pantai Kuta. Perjalanan ka Pantai Kuta ngan ukur sakedap, henteu langkung ti satengah jam. Waktu éta, cuaca masih teu panas teuing. Sesampainya di panginepan, kuring jeung adina teu langsung istirahat, tapi langsung jalan-jalan ka Pantai Kuta. Kalawan langit biru jeung angin tiis, urang ngarasakeun leumpang sabudeureun pantai. Sanaos énjing-énjing kénéh, tos lumayan réa anu di basisir. Sababaraha mikaresep sunbathing, sareng anu sanésna kalayan kagiatan olahraga cai. Abdi hoyong ngojay, tapi abdi nyalira sareng adina sareng adina henteu acan tiasa ngojay. Ku kituna, urang ngan ngarasakeun ombak laut di pantai ngaletak suku urang.

Topic: leisures
Aya hiji deui menu buka puasa anu biasana diical ku tukang dagang di Bulan Romadon nyaeta es buah. Salian ti segerna, es buah oge sehat lantaran aya bungbuahan anu seeur rupi-rupi na. Bungbuahan anu biasa dijieun es buah nyaeta buah arumanis, melon, samangka, gedang, buah naga jeung biasana oge ditambihan ager anu dipotong kota-kotak. Ngadamel es buah lumayan gampil, kahiji tinggal siapkeun bungbuahan teras dipotong laleutik kota-kotak, kadua ninyuh susu kentel jeung cai teras campurkeun bungbuahan jeung susuna. Bisa oge ditambihan es batu ngarah seger. Urang oge bisa nambihan orson kanggo nambihan rasa jeung warna. Aya oge nu sok nambihan siki salasih.

Topic: food & beverages
Zaman ayeuna, seueur budaya adat tradisional nu mula kasisihkeun ku budaya nu datang ti nagari luar. Minat pamuda-pamudi na dominan ka budaya luar jiga K-pop, anime, jeung sajabana. Sedengkeun minat ka budaya lokal na mah mulai luntur. Hal ieu jadi perhatian serius nu kudu diantisipasi ti ayeuna keneh. Sabab kalastarian budaya lokal teh teu lepas ti peranan generasi katurunan selanjutna, nyaeta pamuda-pamudi. Salah sahiji jalan nu bisa ditempuhna nyaeta glokalisasi, ngenalkeun budaya lokal ka masyarakat internasional. Cara na bisa loba pisan nu ditempuh, salah sahijina nyaeta lewat sosial media. Yuk ah, ti ayeuna urang angkat jeung lestarikeun budaya lokal lewat sosial media! Tunjukkeun kacintaan kana budaya sorangan!

Topic: culture & heritage
Salah sahiji oleh-oleh anu dipikaresep nyaeta Pempek Palembang, teu heran seeur tukang Pempek di hampir kabeh daerah di Indonesia. Pokona mah dahareun anu digoreng teras dibanjur ku cai teh pasti raos. Dahar pempek moal bosen lantaran pempek gaduh seeur pisan jenisna. Bentuk jeung rasana oge beda-beda sanajan sarua dijieun ti lauk. Lantaran dijieun ti lauk, pempek gaduh kandungan protein anu seeur. Komo lamun didajikeun jeung bonteng anu dipotong-potong. Di sababaraha tempat aya oge anu ngajual pempek make emih koneng, janten leuwih wareg. Kombinasi rasa lauk jeung saos cuko anu haseum amis lada ngajieun saha wae anu dahar pempek hese ereun.

Topic: culture & heritage
Suku Sunda mangrupakeun salah sahiji suku di Indonesia nu mayoritasna cicing di daerah Jawa Barat. Suku Sunda mibogaan imah tradisional nu bentukna biasana imah panggung anu luhurna sakitar satengah meter nepikeun ka sameter di luhur taneuh. Komo deui imah-imah nu geus kolot umurna, kolongna bisa nepikeun ka 2 meter. Imah tradisional masarakat Sunda nu bentukna panggung mibogaan arti lamun imah teh ulah adeg kanu taneuh. Ieu dilakonan jang ngahurmat ka jelema nu geus tilar dunya. Aya oge bahan wangunan imah tradisional Sunda teh leuwih loba ngagunakeun bahan ti alam siga kai, awi, injuk, jeung pelepah daun kalapa. Faktor adat istiadat oge mangaruhan tatanan ruang imah etnik Sunda.

Topic: culture & heritage
Air Conditioner atawa AC téh bisa niiskeun jeung niiskeun kamar leuwih gancang batan kipas. Ngan antosan sababaraha menit, kamar saméméhna panas bakal tiis langsung. Ngagunakeun AC pikeun niiskeun kamar ogé bisa mantuan ngajaga anjeun tina dehidrasi. Dehidrasi sorangan bisa disababkeun ku panas kaleuleuwihan, mangka nalika anjeun ngesang, cairan dina awak bakal ngurangan. Kalayan ngagunakeun AC ieu anjeun tiasa ngirangan résiko dehidrasi. AC anu hiji ieu ogé gaduh kamampuan pikeun nyaring baktéri sareng polusi di rohangan. Kamampuhan ieu bakal ningkatkeun kualitas hawa di rohangan anu tiasa nyepetkeun sareng nyegah gangguan pernapasan. Ruangan anu amke AC kualitas udara alus bakal ngaleutikan paparan anjeun ka alergi jeung asma. Pikeun kéngingkeun kualitas udara anu saé, AC kedah dibersihkeun sacara teratur.

Topic: technology
Salah sahiji ide jualan di imah nu seueur diminati teh nyaeta jualan bakso aci. Bakso aci na teh bisa di tuang langsung atawa nu dina kemasan instan. Bakso acina dibere mangrupa-rupa topping jeung eusianna. Aya nu eusianna daging, endog, tetelan, jeung aya oge nu eusina make cabe. Mun topping pendamping na mah make pilus cikur, jeruk lemo, bumbu tabur jeung sambel, siomay garing, jeung bakso aci gede oge bakso aci nu leutikna. Mun dijual kemasan mah sok make standing pouch, biasana di ical ti harga sapuluh rebu dugi ka lima belas rebu. Kadang aya oge nu make bawang daun jeung saledri.

Topic: business
Laptop salah sahiji benda anu dibutuhkeun pisan pas keur kuliah, lantaran pas kuliah loba pisan tugas nu kudu direngsekeun ku ngagunakeun laptop, lain tugas kuliah hungkul kaasup tugas akhir atawa nu sok disebut skripsi. Mun keur kuliah mindeng presentasi pastina kudu ngabutuhkeun laptop, jadi mun boga laptop teu kudu bingung deui mun rek presentasi, teu kudu unjam injeum. Digunakeun jang neundeun data tugas oge salah sahiji fungsina, tugas-tugas ieu penting pisan sabab aya kamungkinan bakal balik deui tugas eta teh. Laptop oge bisa jadi media neangan duit tambahan, soalna bisa jadi desain grafis, nulis artikel, jadi blogger, atawa bisa oge muka jasa ngetik.

Topic: technology
Saha nu teu wawuhka alat musik suling. Hampir sadaya masyarakat wawuh kana ieu alat musik nu asalna ti Jawa Barat. Suling teh mangrupa alat musik nu dipaenkeunna ku cara di tiup. Dijieunna teh tina awi nu luhurna dibolongan. Jumlah liangna teh diadaptasi atawa disasuaikeun jeung notasi nada. Liang suling aya genep, masing-masing tilu dina sarungkun. Tuluy aya ogeliang leutik di luhurna paranti niup suling. Suling dipaenkeun ku dua tangan nu masing-masing ngatur nada lewat nutupan liang-liangna. Tuluy cara niupna oge teu sembarangan, kudu ngarti iraha niup panjang jeung niup pendekna. Suling teh ayeuna mah tos aya nu lain tina awi deui dijieunna teh, tapi tina logam jeung perak.

Topic: culture & heritage
Poé Nyepi bisa dihartikeun minangka poé nyucikeun diri manusa jeung alam. Poé Nyepi nyaéta perayaan taun Saka anyar dina kalénder Saka anu dipaké ku umat Hindu minangka acuan pananggalan. Ngaliwatan Nyepi, umat Hindu, hususna urang Bali, ngayakeun runtuyan upacara adat. Nyepi ogé mangrupa sarat pikeun umat Hindu pikeun ngabagéakeun Taun Anyar Saka. Salila Nyepi, umat Hindu di Bali nyoba nahan kahayang maranéhna pikeun henteu kaluar imah, gawe, ngahurungkeun hawu, atawa nyebutkeun kalimah tangtu. Ieu kontrol diri dilaksanakeun ku Catur Brata Penyepian. Ku cara éta, urang Hindu tiasa solemn nalika meunteun diri, tapa, sareng shamadi dina tiiseun. Tahap-tahap ngalaksanakeun Poé Nyepi tangtuna miboga harti sorangan. Dimimitian tina upacara Melasti, Mecaru, Pengupukan, Nyepi dugi ka Ngembak Geni, ieu upacara dilaksanakeun kalayan ritual anu unik. Upacara kahiji anu kudu dilaksanakeun nyaéta upacara Melasti. Upacara Melasti dilaksanakeun saméméh poé Nyepi. Sagala parabot solat atawa pretima di Bait Allah dimurnikeun di laut atawa walungan. Pikeun umat Hindu, laut dipercaya minangka sumber Tirtha Amertha. Melasti atawa melasti hartina nyeuseuh kokotor alam ku cai kahirupan.

Topic: religion
Lauk teri nyaeta salah sahiji lauk laut nu biasa dipendakan di pasar. Lauk teri bentukna laleutik pisan jiga burayak. Loba pisan kandungan gizi dina lauk teri nu sae jang kasehatan. Contona kandungan vitamin A nu sae jang kasehatan mata. Kandungan natrium na lauk teri sae pisan kangge ngontrol tekanan jeung volume darah dina awak urang. Kandungan asam lemak omega tiga na sae jang ngajaga kasehatan jantung jeung nyegah peradangan. Lauk teri teh rasa na oge meuni enak pisan mun dipasak teh. Tibatan lauk darat, lauk teri teh najan leutik ngandung gizi nu loba. Salian kitu, rasa na oge teu kudu dibumbuan aneh-aneh, cukup ku digpreng ge tos enak.

Topic: food & beverages
Tokoh adat nyaeta jelema nu mibogaan jabatan adat dina hiji tatanan masarakat adat si hiji wilayah. Aya sababaraha jenis tokoh adat nu dipikawanoh dina kahirupan masarakat nyaeta kepala suku, kepala adat, aktivis budaya jeung tradisi, juru kunci, jeung seniman budaya tradisional. Tokoh adat biasana mingpin hiji upacara adat , mertahankeun cara hirup sacara adat, ngajelaskeun makna jeung filosofi ti hiji adat kaumna. Ngangkat tokoh adat biasana dumasar kana turun temurun atawa dumasar ti hiji kasapukan musawarah adat. Tokoh adat oge bisa nu asalna ti jelema luat ti masarakat adat eta, jeung biasana geus ngalakukeun hiji sumbangsih dina masarakat eta. Mun asalna ti luar, biasana tetep kudu ngaliwatan hiji upacara adat jeung ngajalankeun prilaku adat pas aya di tengah masarakat adat nu ngangkatna.

Topic: culture & heritage
Cara melak tangkal ngagunakeun metode hidroponik, metode ieu ngan ngabutuhkeun botol urut, sumbu, jeung sekam jang prosesna. Mimiti, bagi botol jadi dua bagian jeung bolongan bagian beuheung jang masang sumbu oge sirkulasi udara. Balikeun bagian botol nu geus dibolongan jeung asupkeun sumbu nu tadi ka jero bolong nu geus dijieun tuluy asupkeun bagian luhur botol nu geus mibogaan sumbu ka bagian handap. Bagian luhur botol nu geus dibere sumbu eta dieusian ku sekam atawa pecahan bata jang penopang akar tangkal nu rek dipelak. Asupkeun bibit tangkal nu geus disemai tuluy sebor ku larutan nutrisi nu dijieun tina campuran cai unsur hara.

Topic: slice of life
Samentara éta, tatangga-tatanggana disangka kulawarga kami sarta nanya naha WC imah urang rusak. Jalma-jalma nu nyéwa hareupeun imah urang curiga ka kulawarga urang. Tungtungna, bapa kuring ngalacak kajadian ieu nyalira. Geus 2 poe bapa kuring teu sholat subuh di masjid, manehna nungguan di kebon, di sela-sela pepelakan sangkan bisa nyaho saha nu ngalalakonna, sabab numutkeun pak keresek sok kaciri saparantos mulih ti masjid. Tungtungna anjeun terang saha éta. Bu, tukang jamu nu imahna di RT nu beda. Isukna, samemeh indit ka masjid, bapa kuring mawa kantong plastik tuluy dialungkeun ka imah tukang jamu jeung pinuh ku drama bajingan teh lain kajadian deui di daerah urang, tapi di RT sejen.

Topic: slice of life
Basa poe minggu kamari urang datang ka pangajian jeung ngadengekeun khotbah atawa ceramah anu ngabahas bates bates aurat komo keur nu awewe. Aurat awewe nyaeta sakabehna alain telapat tangan jeung wajah. Sakaeh umat muslimah wajib hukumna keur nutup aurat lamun henteu matak dosa. Dosa na ge teu saeutik dosa gede pisan, nepika aya nu ngebutkeun penghuni neraka panglobana nyaeta tina awewe anu make baju tapi telanjang. Islam teh ngamulyakeun pisan kaum hawa atawa awewe, matakna awewe kudu terjaga di  tutupan di lindungan Cara ngahargaan diri sorangan di agama islam nya kitu, kudud tertutup soalna lamun batur bakal leuwih segen leuwih ngahormatan nya pikeun jaga diri oge, kusabab awewe teh mahal jeung berharga pisan. Teu bisa sambarang lalaki atawa jelema nu bisa ningali.  

Topic: religion
Kamojang Green Hotel anu baheula janten kabanggaan warga Garut tos teu kaurus saatos aya covid 19. Padahal hotel ieu janten salah sahiji tempat anu nyadiakeun seeur fasilitas anu lengkep sareng pamandangan anu teu aya di tempat anu sanes. Hotel di dieu diwangun di luhur situ, tapi ayeuna mung janten tempat mancing warga hungkul. Baheula seeur bule, jeung artis anu datang mondok di dieu. Ariel Noah jeung Anji oge pernah datang ka dieu. Tapi ayeuna hotel ieu tos kaurus, seeur jukut jeung tutumbuhan liar anu tumbuh, restoran anu baheula rame ohe ayeuna tos teu dipake deui, korsi-korsi teu kaurus seeur lebu jeung lumut.

Topic: leisures
Lamun ditanya liburan ka mana anu jadi pangalaman anu terus diinget ku Tasya, manehna nyebutkeun yen liburan ka Taman Safari jadi salah sahiji pangalaman anu nyugemakeun. Tasya nyarita, basa liburan ka Taman Safari manehna jadi boga pangalaman langsung jeung rupa-rupa sato. Beda jeung lamun manehna nganjang ka kebon binatang, manehna ningali sato di luar kandang. Di Taman Safari, manehna bisa panggih jeung rupa-rupa sato terus bisa interaksi langsung jeung sato. Eta jadi pangalaman anyar keur Tasya. Manehna ngarasa bungah liburan ka Taman Safari. Salian ti pangalaman interaksi jeung sato, manehna jadi leuwih ngarti yen sato sarua jeung jelema, kudu dipikanyaah jeung diperhatikeun kasejahteraanna.

Topic: leisures
Abdurrahman Wahid anu akrab di sebut Gus Dur ngajabat  Présidén RI ka-4 ti 20 Oktober 1999 nepi ka 24 Juli 2001. Anjeunna di lahirkeun dina 4 Agustus 1940 di Désa Denanyar, Jombang, Jawa Wétan. Gus Dur nyaéta putra kahiji ti genep sadulur. Bapana nyaéta pangadeg organisasi badag Nahdlatul Ulama, anu disebut KH. Wahid Hasyim. Sedengkeun indungna namina Hj. Sholehah nyaéta putri pangadeg Pesantren Denanyar Jombang. Ti leuleutik Gus Dur resep maca jeung rajin ngamanfaatkeun perpustakaan pribadi bapana. Taun 1974 Gus Dur di titah ku amangna, K.H. Yusuf Hasyim pikeun mantuan di Pesantren Tebu Ireng Jombang ku jadi sekretaris. Ti dieu, Gus Dur mimiti mindeng meunang undangan pikeun jadi narasumber dina sababaraha forum diskusi agama jeung pasantren, boh di jero atawa di luar nagri.

Topic: religion
Sabagai anak kost, biasana sagala hal teh hayang simpel jeung teu riweuh, mantakna seueur nu milih barang elektronik supaya ngahemat. Tah ieu daftar barang elektronik anu kudu dipikaboga ku anak kost. Nu kahiji nyaeta mejikom, kagunaanna jang masak sangu supaya bisa ngahemat pengeluaran makan. Nu kadua nyaeta setrikaan, kagunaanna supaya baju teu kusut mun rek dipake. Nu katilu nyaeta kompor listrik, jang masak sapopoe supaya leuwih irit. Nu kaopat nyaeta teko listrik, jang nyadiaan cai panas mun rek ninyuh nanaon. Nu kalima nyaeta lampu emergency, supaya mun mati lampu teh aya keneh caang tina lampu emergency, jadi bisa nyaangan sakamareun supaya teu keueung.

Topic: technology
Anu karasa ku kuring salaku istri, saanggeus nikah kuring jadi leuwih sering meakkeun waktu di bumi, utamana mah di dapur. Saanggeus nikah kuring jadi leuwih sering masak jang salaki jeung barudak di bumi. Saanggeus nikah kagiatan masak teh jadi kagiatan anu pikaresepeun pisan, komo deui lamun salaki jeung barudak kuring resep kana tuangeun anu disiapkeun ku kuring, atawa lamun kuring jeung salaki kuring leuwih sering meakkeun waktu di dapur jang masak bareng. Teras, dibanding meakkeun waktu di kantor, kuring leuwih resep meakkeun waktu liburan duaan jeung salaki kuring, atawa babarengan jeung barudak oge. Bakal karasa leuwih bungah lamun ningali kulawarga seuserian sarta meakkeun waktu jeung kulawarga.  


Topic: slice of life
Cara nyieun robot nu babari tina sikat gigi, mimiti pariksa heula motorna, mun motor nu geus dipiboga mibogaan kabel, pasang kabel dina tempatna. Biasana bentukna  2 plat logam leutik. Mun motor geus mibogaan kabel, tempelkeun motor disikat ku blutack. Ulah poho jang ngaposisikeun kabelna nepikeun kaluar. Geus kitu tempelkeun batre kana sikat ku make blutack. Atur ngameh kabel bisa nepi dua kutub tina batre. Mun geus ditempelkeun batre kana sikat, tuluy kudu dipastikeun kabel-kabel anu tadi nyambung kana kutub anu bener. Motor jeung sikat bakal ngageter. Teundeun robot dina lantar atawa meja, robot geus bisa dimaenkeun. Bisa oge ngatur ngameh robot bisa gerak siga naon nu dipikahayang.

Topic: technology
hotél bersejarah masihan sensasi sorangan ti desain interior ka flashbacks sajarah. Propinsi Jawa Barat mangrupa salasahiji propinsi anu mindeng jadi tujuan wisata hususna pikeun warga DKI Jakarta. Iklim anu tiis sareng lahan pagunungan mangrupikeun pesona khusus anu narik seueur jalma pikeun ngawangun properti di daérah ieu salaku tempat wisata sareng liburan. Trend ieu geus lila katempo tina loba wangunan heubeul jeung bersejarah di Bandung, Bogor jeung sabudeureunana. Daya pikat wangunan sarta sajarah anu aya di jerona méré ajén tambihan kana fungsi wangunan, diantarana salaku hotél, salah sahiji hotél Savoy Homann di Bandung, anu diadegkeun taun 1871, kalayan ngaran mimitina Hotel Homann sanggeus boga, Homman nu mangrupakeun warga Jerman. Dina waktos éta, hotél ieu dijieunna tina awi saméméh lajeng taun 1880 wangunan hotél ieu diwangun deui kalawan tembok bata. Wangunan anu nyanghareup ka Jalan Asia Afrika diwangun taun 1937 ku arsiték A.F. Albers dina gaya art deco. Saprak taun éta, hotél bersejarah ieu dipikawanoh salaku Savoy Homann Hotel.

Topic: leisures
Abdi Katolik, tapi kusabab kulawarga ageung abdi lolobana Muslim jeung sabagean Kristen Protestan, malah misan indung urang Hindu ngajadikeun béda agama hal normal pikeun kuring. Abdi sakola ti playgroup dugi ka SMP di yayasan Katolik, teras ti SMA abdi ngalih ka nagara. Sanajan kuring sakola agama, babaturan kuring ti playgroup nepi ka SMP mah rada rupa-rupa lamun datang ka agama. Seuseueurna mah tangtu katolik, disusul ku Kristen Protestan, sajumlah leutik umat Islam, sesana malah Budha jeung Hindu. Jadi kuring biasa nyieun babaturan teu paduli agama. Kusabab ieu kuring ogé panasaran ngeunaan tempat ibadah agama séjén. Kuring mimiti asup ka mushala nalika kuring sakola di SMA, anu kabeneran sakola umum. Kesan kuring: karasaeun pisan. Jujur kuring ngarasa di imah sare bari saré ngantosan babaturan kuring solat. Sedengkeun pikeun masjid-masjid, kuring kungsi nganjang ka Masjid Agung Jawa Tengah di Semarang, tetela oge aya rohangan pikeun resepsi pernikahan. Abdi kagum ku arsitektur masjid anu megah. Sedengkeun pikeun garéja Protestan, kuring biasa senang nuturkeun misan kuring anu Kristen Protestan pikeun ibadah di garéja Protestan. Ti dinya kuring diajar yén sababaraha gereja Protestan dina bentuk megachurch sareng jasana béda pisan sareng gereja Katolik.

Topic: religion
Di zaman nu serba canggih ieu, pagawean manusa teh loba nu digantikeun ku tanaga robot. Salah sahiji contona nyaeta dina aspek industri. Mun baheula mah buruh pabrik teh dibutuhkeun pisan jang produksi barang dugi ka skala besar. Ayeuna mah tos kagantian ku mesin robot canggih nu dianggap leuwih efisien dina proses produksi. Ku kituna, perkembangan teknologi robotic teh jadi nyieun dua sisi nu kontrastif. Nu kahiji nyaeta dianggap sebagai kamajuan dina teknologi jeung penghematan pengeliaran skala besar, oge ningkatkeun efektivitas dina sagala aspek. Ngan, sisi negatif na nyaeta seueurna tanaga manusa nu teu kaangge, jadi nimbulkeun seueur pangangguran sabab tos kagantikeun tanagana ku robot.

Topic: technology
Mimiti perjalanan bisnis kuring nalika kuring masih di SMA. Ti mimiti ngajual jilbab, ngajual baju awéwé, kaos kaki, nepi ka ngajual lipstik Arob, nu harita bener-bener hitut. Teu gampang ngajual sareng sistem sapertos kieu. Mun modalna minimal mah stok barang tapi teu loba (sabab sakola keneh). Tapi lamun boga modal minimal jeung ulah kaleuwihan stock, Kuring nerapkeun sistem PO. Nepi ka paguron luhur, lantaran bosen ngan saukur ngerjakeun tugas akhir nu matak nyeri sirah, ahirna kuring miluan kompetisi usaha wirausaha nu diayakeun ku Pemkot kuring keur senang-senang. Tadina mah kuring bingung usaha naon sangkan bisa lolos jadi juara, sabab mun lulus mah bisa meunang dana jeung duitna sae pisan pikeun modal usaha. Ieu cara kuring meunang modal usaha tapi teu nginjeum duit ti kolot kuring hususna. Singkat carita, ahirna kuring jeung tim ngajukeun rarancang usaha ngeunaan Usaha Ekspor Briket anu tetela geus lulus kira-kira 22 juta dana. Alhamdulillah, modal anu dicabut robah jadi duit

Topic: business
Robot nyaéta sakumpulan alat mékanik anu tiasa ngalaksanakeun tugas fisik, boh kalayan pangawasan sareng kontrol manusa, atanapi nganggo program anu tos ditangtukeun (intelijen buatan). Istilah robot asalna tina basa Ceko "robota" anu hartina pagawe atawa kuli anu teu cape atawa bosen. Robot biasana dianggo pikeun tugas beurat, bahaya, repetitive sareng padamelan kotor. Biasana lolobana robot industri dipaké dina manufaktur. Pamakéan robot anu sanés kalebet ngabersihkeun runtah beracun, eksplorasi jero cai sareng ruang angkasa, pertambangan, milarian sareng nyalametkeun, sareng pikeun milarian tambang. Anyar-anyar ieu, robot parantos mimiti asup ka pasar konsumen dina séktor hiburan, sareng pembantu rumah tangga, sapertos pembersih vakum sareng mesin pemotong rumput. Ayeuna, ampir teu aya anu kenal sareng robot, tapi hartosna robot henteu sami-sami kahartos ku sadayana. Sababaraha ngabayangkeun yén robot mangrupakeun mesin humanoid (humanoid), kumaha oge, humanoid teu hijina tipe robot.

Topic: technology
Angkutan umum lainna nyaeta Beus. Cara naek kana Beus, sateuacanna urang kudu nungguan heula Beusna datang, biasana nungguanna sok dina halteu nu geus disadiaan ku pamarentah. Bedana Beus jeung angkot aya dina jumlah panumpangna, lamun nungguan Beus urang bakal mendakan loba jalma anu nungguan Beus oge. Lamun ti kajauhan geus katingali Beusna, urang buru-buru ngumpul dina lawang panto halteu, tuluy asup hiji-hiji.  Beus di tempat urang mah korsina teu loba, jadi lamun teu kabagian korsi, urang kudu nangtung bari nyekelan cecepengan di luhur. Engke bari jalan sok aya kenek anu nagihan ongkosna, lamun naek Beus mah mayarna erek jauh erek dekeut mayarnya kur opat rebu.


Topic: slice of life
Unggal manusa diciptakeun pasti aya leuwih jeung kurangna. Kitu oge urang jeung pasangan urang, lain malaikat anu sempuran, anu eweuh kurangna. Pasangan hirup urang oge pasti boga leuwih jeung kurangna. Lamun kana kaleuwihan urang pasti bakal bangga, tapi kumaha lamun kana kurangna? Bisa henteu urang narima kakurangan anu aya dina pasangan urang? Bisa henteu urang ngartikeun kakuranganna? Nalika pasangan hirup urang boga kakurangan, justru di dinya peran urang ngalengkepan eta kakurangan. Emang teu bisa langsung, urang kudu diajar laun-laun ngartikeun kakurangan manehna, kiru oge sabalikna. Urang oge ulah kalah nungtut manehna sangkan jadi jalma anu siga kahoyong urang. Unggal jalma oge pasti sok hayang wae dimaklumi ku batur, kitu oge jeung pasangan urang.

Topic: slice of life
Mun olahraga teh sagalana kudu disiapkeun sing bener, pakean, mental, kasiapan awak, jeung sajabana nu nyangkut olahraga. Ulah nepi ka ngalaman hal nu teu dipikahayang. Nu jadi ngimpi buruk bagi saorang olahragawan nyaeta cedera dina anggota tubuh nu vital. Misalna cedera leungeun di pemaen tenis meja, cedera kaki di pemaen sepak bola, jeung sajabana. Tah hal ieu teh kudu pisan diminimalisir ku cara nyiapkeun sagala hal na samemeh ngalaksanakeun olahraga. Perhatikeun oge unsur kaselamatan, ulah nepi ka teledor komo teu ngagugu kana arahan prosedur na mah sabab akibatna ge bakal fatal. Minimalisir kacilakaan dina olahraga ku cara nyegah ti samemehna.

Topic: sports
Robot anu aya kiwari loba mangpaatna pikeun kahirupan manusa, sabab tujuan dijieunna robot nyaéta pikeun ngagampangkeun pagawéan manusa. Aya ogé rupa-rupa jenis robot, ti mimiti robot pikeun kaperluan industri, boh industri pangan boh industri mesin, robot pikeun kaperluan panalungtikan, robot pikeun mantuan pagawéan sapopoé, robot bebersih, robot sato, robot jelema, jeung réa-réa deui. Tapi fungsi robot nyaéta pikeun mantuan karya manusa, teu ngaganti fungsi manusana. Ku kituna urang ogé kudu wijaksana dina ngaréspon kana pamakéan robot dina kahirupan urang, ulah aya robot sabenerna bakal ngajadikeun manusa males pikeun gerak, sabenerna bakal ngabalukarkeun masalah dina kahirupan manusa di mangsa nu bakal datang.

Topic: technology
Tinu sakitu rea na rupi-rupi inuman, angger ngan susu nu janten inuman karesep simkuring. Susu na ge teu nu mangrasa-rasa, tapi leuwih ka susu nu tawar atawa susu murni. Kandungan gizi dina susu kacida seueur mangpaatna kangge raga arurang. Protein jeung kalsium nu jadi primadona dina takeran gizi si ieu susu teh. Lian ti eta oge aya sababaraha vitamin jeung mineral jiga fosfor, lemak, laktosa, jeung sajabana. Pokok na susu cocok pisan janten inuman wajib unggal poe jang nyukupan kakurangan gizi dina raga arurang. Nu mantak ngajadikeun susu inuman paporit abdi nyaeta sabab seueur pisan kandungan protein mangrupa kasein nu dipercaya bisa nganetralkeun rasa lada. Kasein dina susu bisa mecah zat capsaicin nu mantak lada na cabe. Ku kituna, ieu susu teh jadi inuman nu tara tinggaleun unggal poe.

Topic: food & beverages
Kereta api transportasi nu nyaman digunakeun, salain teu kajebak macet, bisa oge ningali pemandangan ti sapanjang perjalanan, awan nu biru, sawah jeung tatangkalan nu harejo. Kereta api oge aya kelasna, kelas ieu nangtukeun harga jeung kanyamanan. Contona kelas eksekutif, tempat diukna anu empuk, geus saempuk korsi pesawat. Tuluy jarak tempat diuk jeung nu tukang nu hareup teh rada anggang, karasa lalega jadi bisa ngatur posisi korsi. Jeung deuih eksekutif mah teu kudu diuk pahareup-hareup kawas kelas ekonomi, tuluy titincakanna oge otomatis jadi lamun teu digunakeun nilep sorangan, jadina nyieun nyaman komo deui lamun perjalanan jauh mah moal karasa cape. Di sisi korsi aya oge meja nu bisa dibuka, bisa dipake jang laptopan atawa tempat dahar. Aya AC oge nu lumayan tiis, toiletna beresih tapi kadang sok bau cai ompol.

Topic: leisures
Film Pengabdi Setan salah sahiji film horor nu paling diminati, lain ngan saukur di Indonesia wae tapi di luar negeri ge diminati. Film horor emang paling laris di Indonesia mah, sabab Indonesia deukeut jeung hal-hal nu berbau mistis. Ternasuk sejarah kenegaraan Indonesia. Perjuangan ngalawan Belanda eta diwarnai mistis nu turun temurun nepi ka poe ieu. Jadi geus teu aneh lamun film horor di Indonesia laku. Beda jeung negara lain, nu jaman baheulana deukeut jeung inovasi, penemuan, peperangan. Tapi film Pengabdi Setan hebat bisa nembus pasar Internasional, nepika ditayangkeun di 42 negara. Salaku orang Indonesia pastina reueus film lokal bisa mendunia.

Topic: leisures
Acara Adat Nadran di Indramayu-Cirebon anu biasa dipikawanoh ku pesta laut nu diayakeun ku nelayan. Nadran biasana loba dilakukeun ku pamayang di Kabupaten Indramayu jeung Cirebon. Nadran sorangan mangrupakeun bentuk ungkapan rasa sukur sabab hasil panen nu dimeunangkeun ku tujuan menta perlindungan di laut leupas. Upacara ieu dilakukeun tiap bulan Suro sabab dianggap aya pakuat-kaitna jeung musibah banjir nu dialaman ku Nabi Nuh AS. Ngan sairing jalanna waktu, Nadran dilakukeun pas keur musim di mana pamayang meunangkeun tangkapan nu loba. Acara Nadran ieu dana nu digunakeun asalna tina udunan pamayang. Dana ieu digunakeun jang ngahias desa, ngayakeun pintonan, nyieun kapalan jeung meuli sasajen.

Topic: culture & heritage
Pas keur masak, biasana urang ngan ngagunakeun hiji peso jang motong sagala rupa-rupa bahan mulai ti daging, sayuran, nepika bumbu masak. Padahal, teu kabeh bahan dahareun cocok diolah ku ngagunakeun hiji jenis peso nu sarua. Aya peso daging, peso roti, nepika peso jang nyieun hiasan buah jeung sayuran. Bentuk jeung ukuranna oge beda-beda, contona: Chef's knife, ukuranna sedeng panjangna sakitar 20 nepi 30cm. Paring knife, peso na ukuran leutik jeung panjangna 10 nepi 17 cm hungkul. Bread knife, peso na ukuranna panjang jeung bagian handapna bergerigi tapi teu terlalu seukeut. Cleaver, bentuk peso na persegi panjang. Boning knife, bentukna leutik jeung ipis, ciri khasna bentukna bengkok jeung runcing di bagian tungtungna.

Topic: food & beverages
Kuring boga loba metot (rada aneh) pangalaman ngeunaan hirup hareup panto, Abdi bogoh babagi sababaraha carita. Kusabab kuring leutik pisan, dimana urang cicing, sering aya gosip ngeunaan ayana babi ketan, sadayana parantos terang saha éta babi ketang. Carita dimimitian nalika jalma-jalma anu patroli ampir-ampiran nangkep babi anu nyusu, tapi teras leungit saatos pencét suku babi. Isukna salah saurang warga ngadadak leuleus dina sukuna padahal tadina geus cageur jeung séhat. Éta mah ngan ukur bukti, sababaraha kali jalma nempo jeung diburu nepi ka tatu babi nyusuan, engke warga anu disangka babi nyusuan ngalaman tatu anu sarua. aneh sih tapi eta kajadian di tatangga kuring.

Topic: slice of life
Di kalangan selebgram ayeuna nuju populer ketring dahareun anu gaduh konsep sehat jeung nyadiakeun menu jang nu bade diet, namina Yellow Fit Kitchen. Sadaya menu anu disadiakeun di ketring ieu teu asal-asalan, sadayana tos aya panilaian na ti ahli giji nu apal ngenaan kandungan-kandungan nu aya di dahareun anu dibutuhkeun ku awak urang supados sesuai kabutuhan.Ahli giji oge biasana gawe di rumah sakit kanggo mantau resep dahareun anu dipasihkeun ka pasien anu nuju gering. Matak tong heran lamun dahareun di rumah sakit mah rasana hambar, sabab nu diutamakeun na sanes rasa, tapi kandungan gizi na ngarah si pasien eh geura cageur.

Topic: food & beverages
Peran tokoh agama penting pisan dina karukunan umat beragama. Aya hal-hal nu bisa nyieun umat beragama teh rukun, lamun tokoh agama Islam, usahakeun nu kahiji ceramah kaagamaanna ulah nu ngandung SARA, ulah ngahina atawa moyokan kayakinan agama nu sejen, sabab ieu bakal nu ngajadikeun ruwet jeung henteu adem antar umat beragama. Nu kadua leuwih alus mun eusi ceramahna nu bisa ngaronjatkeun duduluran antar umat beragama, contona siga di daerah sejen, mun keur ngayakeun poe gede umat Islam nyaeta Idul Fitri, pihak non-muslim ngahaturkeun bisi rek parkir dihareupeun gerejana, sabalikna oge kitu pas aya acara-acara gede non-muslim, ngahaturkeun bisa parkir dihareupeun masigit.

Topic: religion
Bapa abdi gaduh kaméra karesep titinggal akina. Kaméra bapa geus kolot pisan. Beda sareng kaméra anu aya ayeuna, kaméra bapa warnana abu lampu, tur éta awakna teu bagad-badag teuing. Alat pikeun ngecasna ogé béda sareng kaméra ayeuna, alat ngecas kamera bapa mah langkung ageung tibatan biasana. Sanajan geus heubeul, kaméra bapa masih jalan jeung masih bisa dipaké. Mangkaning jaman kiwari mah kaméra bapa mah leuwih sering disimpen dina lomari, sabab bapa abdi geus boga HP keur ngafoto. Bapa ngan ukur ngabersihan sareng pariksa unggal minggu, teras disimpen deui dina lomari. Ayeuna bapa ngan ukur tiasa nyimpen kenangan salami anjeunna gaduh kaméra éta baheula.

Topic: technology
Munculna Tarekat Sammaniyah téh asalna tina kagiatan tokoh pendirina, nyaéta Syekh Muhammad bin Abdul Karim as-Sammani al-Hasani ai-Madani al-Qadiri al-Quraishi. Anjeunna faqih, ahli hadits, sareng ahli sajarah di jamanna. Dilahirkeun di Kota Madinah taun 1132 Hijriyah atawa pas taun 1718 Masehi. Kulawargana asalna ti suku Quraisy. Mimitina, anjeunna diajar Tarekat Khalwatiyyah di Damaskus. Saeutik demi saeutik, manéhna mimitian muka bacaan anu eusina téknik dzikir, wirid, jeung ajaran tasawuf séjénna. Manéhna nyieun cara pikeun ngadeukeutkeun dirina ka Allah SWT. nu ahirna katelah Tarekat Sammaniyah. Ku kituna, aya nu nyebutkeun yén Tarekat Sammaniyah téh mangrupa cabang ti Khalwatiyyah. Pikeun meunangkeun pangaweruh, manéhna daék méakkeun hirupna dina sagala rupa lalampahan. Sababaraha nagara anu didatangan ku anjeunna pikeun meunangkeun pangaweruh diantarana Iran, Syam, Hijaz, sareng Transoxiana (wilayah Asia Tengah ayeuna). Di antara karya-karya tinulisna nyaéta; Mujamu al-Masyayikh, Tazyil at-Baghdad Dates, jeung Marv Dates. Kamulyaan Syekh Muhammad Samman katelah tokoh tarekat anu loba karamah. Boh tina kitab Manaqib Syaikh al-Waliy asy-Syahir Muhammad Samman boh Hikayat Syekh Muhammad Samman, duanana nembongkeun sosok Syekh Samman. Sapertos guru-guru agung tasawuf, Syekh Muhammad Samman kaceluk ku katakwaan, zuhud, sareng kasakralanana. Kitu cenah, manéhna ngabogaan karamah anu kacida rongkahna.

Topic: religion
Radio nyaéta téknologi anu dipaké pikeun ngirimkeun sinyal ku cara modulasi jeung radiasi éléktromagnétik (gelombang éléktromagnétik). Gelombang ieu ngaliwat, sarta ngarambat ngaliwatan udara, sarta ogé bisa ngarambat ngaliwatan rohangan kosong, sabab gelombang ieu teu merlukeun medium pamawa (kayaning molekul udara). Ayeuna, radio tiasa didengekeun dimana wae bisa liwat smartphone jeung radio di mobil mobil, Radio mimitina dipaké pikeun tujuan maritim pikeun ngirim pesen telegrafik maké kode Morse antara kapal jeung panarima di darat. Salah sahiji anu mimiti ngadopsi téknologi ieu nyaéta Angkatan Laut Jepang, anu nénjo armada Rusia nalika Patempuran Tsushima di 1901. Salah sahiji kagunaan téknologi ieu anu paling diinget nyaéta dina komunikasi antara operator dina kapal RMS Titanic jeung kapal deukeut  dieu, jeung komunikasi ka stasiun nu di darat.

Topic: technology
Genre strategi real-time sakumaha anu urang terang ayeuna henteu dilahirkeun ujug-ujug, subgenre ieu lahir lalaunan, tina genre strategi. Kaulinan pangheubeulna nu bisa dikategorikeun salaku RTS nyaeta Herzog Zwei (1989). Sanajan kaulinan ieu leuwih kawas subgenre MOBA sabab tujuan kaulinan dihontal ngaliwatan karakter pahlawan tunggal, kaulinan ieu boga sistem midangkeun nu ngancurkeun markas musuh ngagunakeun sababaraha unit atawa pasukan kawas genre RTS modern. Midangkeun ogé dimaénkeun sacara real waktos tanpa kedah giliran ngantosan gerakan musuh. Di sagigireun RTS, loba kaulinan séjén ngagunakeun sistem strategi dumasar giliran, dimana anjeun kudu ngadagoan giliran anjeun maén. Salah sahiji elemen penting anu dicandak ku kaulinan ieu nyaéta konsép ngagunakeun mouse pikeun milih, mindahkeun unit, sareng ogé ngumpulkeun sumber. Konsep midangkeun anu ngagabungkeun akurasi kontrol tina alat mouse sareng seueur pilihan tombol dina keyboard nyiptakeun aspék pajeulitna sareng akurasi anu penting pisan pikeun RTS modern. ngajadikeun RTS Yen salaku Game nu kacida kompleks jeung kudu sabar

Topic: technology
Manusa kedah nurut ka para sepuh jeung kedah nyaah ka anu langkung ngora. Urang teu kenging ngalakukeun hal anu sangeunahna ka batur, komo ka kolot. Rek sakumaha ngewana urang ka hiji jalmi, tapi lamun manehna leuwih kolot mah urang kedah nurut jeung bageur ka manehna. Tapi lamun manehna nitah urang kana kalakuan anu awon, kalakuan anu ngalanggar parentah ti Alloh, maka urang kedah tiasa nolak ku cara anu halus jeung teu nyieun anjeunna nyeri hate. Urang oge kedah tetep bageur ka anjeunna sanajan urang teu satuju jeung polah tingkahna. Sami oge ka anu leuwih ngora, ulah abong-abong urang leuwih kolot urang tiasa sangeunahna ngalakukeun anu sakahayang urang ka nu leuwih ngora.

Topic: religion
Mesin cuci aya nu bisa nempel dina tembok? Ieu kadengena aneh tapi ayeuna mah aya mesin cuci nu bisa nempel kana tembok. Mesin cuci ieu nempel dina tembok geus kawas AC, ngaranna teh Mini Drum. Tangtuna ukuran mesin cuci mini drum ieu teu siga lolobana mesin nu sejenna nu ukuranna gede. Mini Drum ieu diciptakeun nu kapasitasna teh tilu kilo. Lila waktu nyeuseuhna teh nyaeta sakitar 29 menit jang proses nyeuseuh di mini drum ieu. Mesin cuci ieu aya dua warna, nyaeta warna kayas jeung biru langit. Mini Drum ieu bisa ngurangan pamakean cai saloba 80 persen. Ukuranna anu leutik jeung bisa ditempel jadi hiji pilihan lamun imahna leutik ngarah teu heurin.

Topic: technology
Urang paling ngarasakeun dampak olahraga keur kasehatan teh dina awak anu teu babari capek, stamina anu stabil padahal urang ngan saukur olah raga senam di kamar anu sempit eta ge sakeudeung paling ngan tilu puluh menit sapoe. Olahraga bisa di pigawe iraha wae, lamun isuk keur sibuk urang bisa olahraga na sore teu kudu anu berat oge bisa jogging nguriringan lembur atawa maen skipping kumaha wae nu penting kaluar kesangna. Lamun urang ges kaluar kesang artina urang ges ngabakar lemak anu di dahar jadi tanaga jadi na urang teu babari gendut. Rajin olahraga oge ngajadikeun hirup leuwih saimbang kusabab bisa ngajieun sare leuwih tibra.

Topic: sports
Cara ngadamel sate buah teh gampil pisan. Kur butuh bungbuahan jeung tusuk sate. Bungbuahan na bisa melon, apel, anggur, pir, cau, atawa buah naon wae. Mimiti keureutan bungbuahan nana, tuluy tusukan ku tusuk sate. Satusuk na eusian ku lima keureut bungbuahan. Tuluy urang nyieun saos cokelatna. Cokelat batangan dikeureutan leutik tuluy diasupkeun kana wadah beling, tambahan minyak sasendok tuluy diojaykeun na cai ngagolak supaya cair. Tah mun cokelat na geus cair, tungguan heula titah rada tiis. Mun tos tiis, anclomkeun eta sate bunguahan kana saos cokelat. Tos kitu simpen sate na wadah tuluy asupkeun kana kulkas. Upami atos tiis, kaluarkeun tina kulkas. Sate bungbuahan siap disayogikeun.

Topic: food & beverages
Unggal Minggu isuk-isuk Jaja sok ngurilingan komplekna make sapedahna, biasana 15 nepi ka 20 menit. Sapédah anu dipiboga nyaéta sapédah olahraga anu dipasihkeun ku akina. Saméméh indit, manéhna nyempetkeun waktu nginum susu pikeun ganjel beuteungna, teu poho nyiapkeun botol nginum tuluy diteundeun dina saku sapédahna. Keur ngeunah naék sapédahna, ujug-ujug sapédah Jaja oyag-oyagan, jeung teu ngeunaheun dipaké jalan. Ditilik, tétéla ban sapédahna nincak paku, nyababkeun ban sapédahna bocor, bari da Jaja ogé teu sadar aya paku di wewengkon komplekna. Jaja nyandak sapédahna ka bengkel kanggo ngagentos ban, kabeneran aya tukang gorengan caket bengkel teh. Jadi bari ngadagoan ban sapédah dibenerkeun, Jaja bari sarapan jeung gorengan.

Topic: sports
Seblak nyaéta kadaharan Sunda anu asalna ti Bandung, Indonésia, anu rasana lada tur nikmat. Seblak didamel tina kurupuk garing anu dimasak sareng sayuran sareng sumber protéin anu sanés sapertos endog, hayam, kadaharan laut, atanapi bahan-bahan sanés anu dipikahoyong ku nu masak, teras dimasak ku bumbu cikur. Seblak kiwari jadi jajanan anu dipikaresep ku rupa-rupa golongan masarakat, hususna di Jawa Barat. Kusabab tren pikeun jajanan tradisional ieu beuki kasohor, seblak henteu ngan ukur disayogikeun sareng topping biasa dina karanjang. Seblak geus mekar jadi kadaharan bungkusan modern anu narik loba perhatian. Kadaharan anu bertekstur kenyal ieu ngagaduhan rasa anu lada sareng nyegerkeun, sareng gaduh sababaraha variasi, boh rasa atawa bahan tambahanna, ogé bungkusan penjualanna.  Jenis seblak dibagi jadi dua, nyaéta seblak garing, dina wangun kurupuk lada sarupa basreng.  Kadua, aya seblak baseuh, kayaning makaroni, suku hayam, mie baseuh, tulang, bakso, basreng, batagor, aci, kuetiau, pangsit, jajan, kikil, endog, jeung saterusna.

Topic: business
Minuman soda salah sahiji minuman nu teu dipikaresep ku urang, sabab rasana teu ngeunah jeung beresna teh sok teurab. Ditambah minuman soda teh teu sehat, lantaran ngandung loba gula, hiji kaleng soda bisa ngandung 10 sendok teh gula tambahan. Ieu ge bisa jadi penyebab obesitas. Nginum soda oge bisa nyebabkeun dehidrasi sabab ngandung kadar kafein anu gede. Komo deui lamun nginum soda saberes dahar, leuwih alus lamun nginum cai herang, padahal cai herang penting jang meunangkeun asupan cai poean nu diperlukeun awak. Soda oge bisa ngaruksak huntu, tungtungna huntu bolong jeung nyeri gusi. Ditambah soda euweuh nilai gizi. Euweuh efek sehat tina nginum soda.

Topic: food & beverages
Lamun urang ngomongkeun mobil listrik pasti anu kabayang nyaeta mobil listrik Tesla. Tesla mangrupakeun pausahaan otomotif anu pusatna aya di Palo Alto, California, Amerika Serikat. Pusahaan ieu baheulana namina Tesla Motors, ayeuna robah janten Tesla, Inc. Dealer resmi Tesla mimiti diadegkeun April taun 2008 di Los Angeles, AS. Teras tilu bulan saatosna, dealer kadua dibuka di Menlo Park, California. Teras nyusul dealer di lokasi sejen, kaasup di New York, Miami, Chicago, Seattle, Washington DC. Tesla diadegkeun ku Elon Musk, Martin Eberhard, Marc Tarpenning, JB Straubel jeung Ian Wright dina bulan Juli 2003. Lajeng di taun 2008 Elon Musk diangkat CEO.

Topic: technology
Gacok Dina basa Sunda, gacok diartikeun pacul garpu. Senjata tradisional Jawa Barat ieu beuki langka tur jarang digunakeun ku masarakat. Sanajan kitu, sababaraha urang masih ngawétkeun sarta ngagunakeun éta pikeun mantuan gawé, kayaning motong weeds atawa ngumpulkeun jarami. Sulimat Senjata asli Sunda, Jawa Barat ieu mindeng dipaké pikeun mesek kulit kalapa. Dina hal ieu, kalapa bakal napel kana sabeulah sulimat, teras dipencet sareng diputar dugi ka kulit kalapa nyéép sareng mesek. Sulimat boga bilah seukeut jeung runcing. Samentara éta, gagangna panjang sareng kuat anu napel kana taneuh. Keuyeup pakarang tradisional Jawa Barat ieu bentukna leungeun kai jeung sabeulah hiji sisina. Ieu pakarang anu ngaranna séjén ani-ani biasana dipaké pikeun tatanén. Congkrang Senjata tradisional Jawa Barat ieu sering dianggo pikeun ngababd jukut leutik di kebon. Congkrang saheulaanan mah sarua jeung pacul, ngan ukuranana leuwih leutik, jadi gampang dicekel.  nah Sanjata eta sok dipake dina kahirupan sapopoe.

Topic: culture & heritage